ซีเอ็ดยูเคชั่น
ประวัติ

บริษัท ซีเอ็ดยูเคชั่น จำกัด (มหาชน) ได้ทำการจดทะเบียนจัดตั้ง ณ วันที่ 10 ตุลาคม พ.ศ. 2517 ด้วยทุนจดทะเบียน 99,000 บาท
บริษัทฯ ได้รับอนุญาตให้เป็น บริษัทจดทะเบียนในตลาดหลักทรัพย์แห่งประเทศไทย ในภาคอุตสาหกรรมบริการ หมวดธุรกิจ สื่อและสิ่งพิมพ์ ตั้งแต่ พ.ศ. 2534
เป็นบริษัทมหาชน เมื่อวันที่ 29 เมษายน พ.ศ. 2536
ในเริ่มแรก ผลิตวารสารรายเดือน “เซมิคอนดัคเตอร์อิเล็กทรอนิกส์” และเป็นผู้แทนจำหน่ายอุปกรณ์อิเล็กทรอนิกส์จากต่างประเทศ
ใน พ.ศ. 2521 เริ่มผลิตวารสารรายเดือน “ทักษะฉบับวิทยาศาสตร์และเทคโนโลยี”
ใน พ.ศ. 2522 เริ่มผลิตวารสารรายเดือน “มิติที่ 4”
ใน พ.ศ. 2523 เริ่มผลิตหนังสือวิชาการด้านวิศวกรรมศาสตร์ และวิทยาศาสตร์ ออกจำหน่าย ต่อมาได้ขยายสายงานผลิตออกมาเป็น ฝ่ายผลิตตำราและหนังสือเชิงวิชาการ
ใน พ.ศ. 2526 ผลิตวารสารรายเดือน ไมโครคอมพิวเตอร์ และเริ่มผลิตหนังสือด้านไมโครคอมพิวเตอร์ออกจำหน่าย พร้อมกันนี้ก็เริ่มต้น หมวดหนังสือบริหาร / การจัดการ
ใน พ.ศ. 2528 ซีเอ็ด เริ่มใช้ระบบการจัดจำหน่ายหนังสือแบบ Standing Order และได้รวมวารสาร ทักษะฉบับวิทยาศาสตร์และเทคโนโลยี และวารสาร มิติที่ 4 เข้าด้วยกัน และเปลี่ยนชื่อใหม่เป็นวารสาร "รู้รอบตัว" ซึ่งต่อมาได้เปลี่ยนชื่อใหม่เป็น "UpDATE" ขณะเดียวกันก็ได้ขยายสายงานผลิตหนังสือส่งเสริมเยาวชน
ต่อมาใน พ.ศ. 2529 “วิทยาศาสตร์อ่านสนุก” "รู้รอบตัวแสนสนุก" "ธรรมชาติมหัศจรรย์" เทคโนโลยีมหัศจรรย์" การ์ตูนชุดเสริมความรู้ชุดแรก ก็ได้ออกวางแผง
ซีเอ็ด บุกเบิกธุรกิจวารสาร และหนังสือเชิงวิชาการ และได้พัฒนามาเป็นสำนักพิมพ์สาระความรู้ และมีระบบจัดการจำหน่ายหนังสือที่มีมาตรฐาน ได้พัฒนามาเป็นผู้รับจัดจำหน่ายหนังสือให้กับสำนักพิมพ์อื่นที่ผลิตหนังสือประเภทแนวคล้าย ๆ กัน
เมื่อได้สำรวจและได้ทำการประเมินตามสภาพจริง พบว่า ร้านหนังสือเดิมไม่พร้อมสำหรับการขยายงาน ขณะที่ระยะเวลาดังกล่าวศูนย์การค้าและห้างสรรพสินค้างต่าง ๆ ได้มีการเติบโตเพิ่มขึ้นมาก จึงเป็นแรงบันดาลใจให้ซีเอ็ด ได้เข้าไปเปิดศูนย์จำหน่ายภายในห้างสรรพสินค้าขนาดใหญ่ และไม่เป็นการแย่งส่วนแบ่งทางการตลาดของร้านหนังสือท้องถิ่นซึ่งมีอยู่แต่เดิม
ในไตรมาสที่ 3 พ.ศ. 2533 ซีเอ็ดจึงยื่นเรื่องเข้าเป็นบริษัทจดทะเบียนในตลาดหลักทรัพย์แห่งประเทศไทย พร้อมกันนี้ก็ได้เริ่มโครงการร้านหนังสือ “ซีเอ็ดบุ๊คเซ็นเตอร์” โดยตั้งอยู่ภายในห้างใหญ่ ขึ้นเพื่อเพิ่มช่องทางในการกระจายสินค้าสู่ผู้บริโภค โดยเน้นกลุ่มเป้าหมายหลัก คือ ผู้ที่ชื่นชอบการเดินเข้าห้างสรรพสินค้าใหญ่
ซีเอ็ดบุ๊คเซ็นเตอร์สาขาแรก ได้เปิดอย่างเป็นทางการขึ้นในปลาย พ.ศ. 2534 ที่ศูนย์การค้าฟอร์จูนทาวน์ (ฟอร์จูนทาวน์ ตั้งเมื่อ พ.ศ. 2522)
ใน พ.ศ. 2534 ผลิตพ็อตเก็ตบุ๊คเอาไว้อ่านเล่น ได้มีความรู้ทางวิชาการ เช่น "จริงสุดกู่ ตลกสุดกึ้น" "ธรรมชาติมหัศจรรย์" "เกมนักสืบ" "สนุกคิดสะกิดเชาวน์" "สนุกทายสนุกคิด" "เหลี่ยมเนรมิตรูป" "เคล็ดลับช่วยจำ" "ไม่เชื่อก็ลองทำ" "วิทยาศาสตร์มหัศจรรย์" "สนุกกับปฏิบัติการสายสืบ" "101 ไอเดียรอบตัว" "ลึกลับอมตะ" "202 ไอเดียรอบตัว" "ค้นคำถาม หาคำตอบกับ Fido Dido" "203 ไอเดียรอบบ้าน" ก็ได้ออกวางตลาด
ใน พ.ศ. 2534 ซีเอ็ดได้ก่อตั้งบริษัท ไลบรารี่ จำกัด (หรือสกอลลาร์ วิดีโอ) เป็นศูนย์จำหน่ายคอมแพ็ตดิสก์และเทปเพลงลูกทุ่งและเพลงสากลระดับนักบริหาร หนังสือเสียง และตัวแทนจำหน่ายวิดีโอภาพยนตร์ไทยและต่างประเทศ วิดีโอคาราโอเกะ วิดีโอสารคดีสัตว์โลก วิดีโอฟูตบอลโลก แมนเชสเตอร์ยูไนเต็ด และ ลิเวอร์พูล เพราะฉะนั้น โฮมคอลเลจได้เลิกตัวแทนจำหน่ายในเมื่อปี  พ.ศ. 2539 สกอลลาร์ได้จำหน่ายวิดีโอสื่อการเรียนการสอน
ซีเอ็ดบุ๊คเซ็นเตอร์ ได้เริ่มเปิดในซูเปอร์เซ็นเตอร์ อย่างเป็นทางการเป็นครั้งแรกในไตรมาสที่ 3 พ.ศ. 2539 ที่โลตัสซูเปอร์เซ็นเตอร์ สาขาพัทยา โดยจัดวางผังร้าน หน้าร้าน เคาน์เตอร์ คลังสินค้า ให้เกิดความเป็นระเบียบเรียบร้อยตรงตามมาตรฐานที่ได้วางไว้ เพื่อให้มีประสิทธิภาพและง่ายต่อการจัดการ
โดยในปี 2549 ได้เพิ่มพื้นที่ศูนย์จำหน่ายหนังสือ เดิมซึ่งมีจำนวนประมาณ 7,400 ตารางเมตร ได้ขยายพื้นที่ขึ้นเป็น 10,000 ตารางเมตร (ประมาณ 35%จากเดิม) และได้สร้างแบบจำลองทางความคิดเกี่ยวกับการอยู่รอดและการเติบโตของกิจการ (โดยได้ทำการทดลอง ปรับปรุง แก้ไข พัฒนา และประเมินผลตามสภาพจริงที่เกิดขึ้น หรือ การทดลองในเชิงปฏิบัติการตามสภาพเป็นจริง) จึงทำให้ซีเอ็ดบุ๊คเซ็นเตอร์ได้เติบโตอย่างรวดเร็ว และทันพร้อมรองรับความต้องการของผู้บริโภค
ปลายปี 2549 กลุ่มจีเอ็มเอ็ม แกรมมี่ ได้เข้าลงทุน และเข้าซื้อหุ้นบริษัท ซีเอ็ดยูเคชั่น จำกัด (มหาชน) ทำให้กลุ่ม จีเอ็มเอ็ม แกรมมี่ เป็นผู้ถือหุ้นใหญ่ที่สุดในขณะนั้น แต่จากข้อมูลล่าสุดจากปิดสมุดทะเบียนผู้ถือหุ้นเพื่อสิทธิรับเงินปันผล เมื่อวันที่ 26 สิงหาคม 2551 ผู้ถือหุ้นรายใหญ่ที่สุดคือ HSBC (SINGAPORE) NOMINEES PTE LTD ต่อมาในปี 2558 ทางกลุ่มจีเอ็มเอ็ม แกรมมี่ ได้ขายหุ้น 12.64% ให้ นายวุฒิภูมิ จุฬางกูร